钦定古今图书集成/明伦汇编/氏族典/第059卷 > 徐琼
## 钦定古今图书集成/明伦汇编/氏族典/第059卷 > 徐琼

按《万姓统谱》：“琼字时庸，金谿人。天顺丁丑进士第二，
官翰林编修，与修《英庙实录》，升翰林院侍读学士，掌
院事。上疏禁奢侈，广用人，抑奔竞，开言路，上嘉纳之，
历升尚书。琼为人雅度优容，恂恂然有西汉长者风。
文辞浩渺，一时名胜为之左次。”罗圭峰谓“琼之量宏
矣，而无量名；文优矣，而无文名；书善矣，而无书名。”有
《三不近名》之赞云。